Татарстанда уйнап йөрүче балалар башсыз ир-ат мәетенә тап булган

	Казанда Тынычлык бистәсендә балалар башсыз ир-ат мәетен тапкан, дип хәбәр итте “Татар-информ”га Россия тикшерү комитетының Татарстан буенча Тикшерү идарәсе җитәкчесе ярдәмчесе Эльвира Газизова.	 Хайваннар ашаган башсыз һәм кулсыз ир-ат гәүдәсе 7 нче Дәүләки урамы буендагы чокырда табылган. Балалар анда футбол уйнау өчен мәйданны кардан чистарта торган булган.  Ир-атны киеменнән һәм мобиль телефоны ярдәмендә таныганнар. Ул 55 яшьлек, 3 гыйнварда югалган шушы бистә кешесе булып чыккан. Спиртлы эчемлекләр белән мавыгуын да җиткергәннәр. Хәзерге вакытта полиция үлем сәбәпләрен ачыклый, тикшерү бара. 
	---	
Татар-информ

	№ --- | 17.04.2017	


